በመጨረሻም ከመሞታቸው ጥቂት አስቀድሞ ደግሞ የስሎቫክ ዜጎች ሆነዋል፡፡ ዴሞክራሲን፣ ፋሽዝምን እና ኮሚንዝምን አጣጥመዋል፡፡ ቀደምት አባቶቻቸው ጀርመናውያን ነበሩ ፡፡ በመካከለኛው ዘመን በአርፓዶች ቤት(Arpad) ወይም በሌሎች መሪዎች እዚህ ሰፍረዋል፡፡ እራሳቸውን እንደ ሀንጋሪያዊ ይቆጥራሉ ነገር ግን ባላቸው የቤተሰብ ሁኔታ እና የጀርመን ዘር እጅግ ይኮራሉ፡፡ በኋላ የኮሚኒዝም ምጽዓትን ተከትሎ እነዚህን ነገሮች እንዲረሱ ተገደዋል፡፡ በኮሚኒስት ቼኮስሎቫኪያ ከቡርዣ መደብ የተገኘ የጀርመን የዘር ግንድ ያለው ሀንጋሪያዊ መሆን የመጨረሻው መጥፎ ሊሆን የሚችል መለያ ነው፡፡ ስለዜግነታቸው በጥያቄዎች ለማጣደፍ የህዝብ ቆጠራ አድራጊዎች በየአስር አመቱ ይመጣሉ፡፡ ውሎ አድሮ ሽማግሌው ሽሚት በእነዚህ ሁሉ ዘለፋዎች ተማረረ፡፡ “የስሎቫክ ወይም የሀንጋሪ ዜግነት (Nationality) እንዳለህ ላንዴ እና ለመጨረሻ ጊዜ ጭንቅላትህን አሳምን” ትዕግስት ያጣው መኮንን አቻኮለው፡፡“ሁለቱም አይደሉም” ሽማግሌ ሽሚት በቁጣ መለሰ “ የእኔ ዜግነት ካሳ ነው፡፡” ወዲውኑ ስራውን አጣ እስር ቤት ወስደው ስላልቆለፉበት ግን ራሱን እንደ ዕድለኛ ቆጠረ፡፡
